
Lietuvos Respublikos Seimui				2004-10-26


			          P A S I Ū L Y M A I

	LIETUVOS RESPUBLIKOS
SEIMO STATUTO "DĖL SEIMO STATUTO 4, 9, 10, 12, 15, 44, 46, 49, 61, 68, 78, 113, 135, 136, 137, 151, 152, 155, 156, 162, 163, 164 STRAIPSNIŲ, TRISDEŠIMT AŠTUNTOJO IR TRISDEŠIMT DEVINTOJO  SKIRSNIŲ  PAKEITIMO IR PAPILDYMO , STATUTO PAPILDYMO 441 STRAIPSNIU IR DVIDEŠIMT SEPTINTUOJU 1 SKIRSNIU BEI KETURIASDEŠMTOJO SKIRSNIO PRIPAŽINIMO NETEKUSIU GALIOS" PROJRKTUI Nr.IXP-3784(2SP)

	
	1. Projekto IXP-3784(2SP) 8 straipsniu keičiamo įstatymo 46 straipsnio 6 dalies pabaigoje siūlau įrašyti papldomą sakinį "Biudžeto ir finansų komiteto pirmininkas turi du pavaduotojus" (šis sakinys  yra šiuo metu galiojančiame įstatyme), ir visą 6 dalį išdėstyti taip: 
	"6. Biudžeto ir finansų komiteto pirmininku arba jo pavaduotoju renkamas opozicinės frakcijos arba frakcijų koalicijos, turinčios daugiau kaip 1/2 Seimo mažumai priklausančių Seimo narių, atstovas. Biudžeto ir finansų komiteto pirmininkas turi du pavaduotojus."
 	2. Projekto IXP-3784(2SP) 14 straipsniu keičiamo įstatymo  135 straipsnio 3 dalį siūlau papildyti nauju  6 punktu ir jį išdėstyti taip:
	"6) bazinis bei išplestinis poveikio atitinkamai sričiai, ekonomikai, socialinei aplinkai ir valstybės finansams įvertinimas;"
	Šis pasiūlymas teikiamas palaikant panašų Seimo Užsienio reikalų komiteto išvadoje pateiktą pasiūlymą, kuriam nepritarė pagrindinis komitetas, argumentuodamas, jog neaiški "bazinio ekonominio poveikio įvertinimo" sąvokos reikšmė. Šis argumentas nėra pagrįstas, nes "bazinio ekonominio poveikio įvertinimas", taip pat "bazinis ir išplėstinis poveikio atitinkamai sričiai, ekonomikai, socialinei aplinkai ir valstybės finansams įvertinimas" šiuo metu yra apibrėžti Lietuvos Respublikos Vyriausybės 2003 m. vasario 26 d. nutarimu Nr.276 patvirtinta Sprendimų projektų poveikio vertinimo metodika (Žin., 2003, Nr.23-975). 
	3. Projekto IXP-3784(2SP) 14 straipsniu keičiamo įstatymo 135 straipsnio 3 dalies 6, 7, 8, 9, 10, 11, 12, 13, 14 ir 15 punktus siūlau laikyti atitinkamai 7, 8, 9, 10, 11, 12, 13, 14, 15 ir 16 punktais.





Seimo narys						     Bronius Bradauskas

